Wallaby-flank in sop oor kopstamp | Nuus24
Wallaby-flank in sop oor kopstamp 2012-10-21 07:51
Brisbane – Die Wallaby-flank Scott Higginbotham is uitgewys vir vuilspel nadat hy die All Black-kaptein, Richie McCaw, tydens Saterdag se Bledisloe-kragmeting met die kop en knie gestamp het.Die Suid-Afrikaanse regsbeampte adv. Jannie Lubbe sal die tugverhoor behartig.Die klagtes hou verband met voorvalle in die 26ste minuut van die wedstryd toe Higginbotham na bewering vir McCaw eers met die knie en toe met die kop gestamp het. Die wedstryd het gelykop geëindig.Die All Black-afrigter,­ ­Steve Hansen, het die voorval veroordeel en gesê dit is die jongste in 'n reeks aanvalle waarin McCaw geteiken is.– Volg Nuus24Sport op Twitter